gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4059, del 07-08-2001 (2001/7643)

Informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: 2000/31. Drenatge de Sant Vicent del Raspeig: millora de l'autovia central. Terme municipal d'Alacant.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4059

Data del DOGV
:   07-08-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/7643


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública i alçament d'actes prèvies a l'ocupació de l'expedient d'expropiació forçosa incoat amb motiu de les obres: 2000/31. Drenatge de Sant Vicent del Raspeig: millora de l'autovia central. Terme municipal d'Alacant. [2001/Q7643]
  
La disposició addicional primera de la Llei de la Generalitat Valenciana 9/1999, de 30 de desembre (DOGV núm. 3.657), estableix la urgent ocupació dels béns i els drets afectats d'expropiació forçosa com a conseqüència de l'execució de les obres compreses en el Pla Director de Sanejament i Depuració de la Comunitat Valenciana, el projecte del qual va ser aprovat amb data 14 de setembre de 2000.
  
En conseqüència, se sotmet a informació pública la relació de béns i de drets afectats, només a l'efecte d'esmenar possibles errors que s'hagen patit en relacionar els béns i els drets afectats per la urgent ocupació (article 56 del Reglament d'Expropiació Forçosa).
  
Termini: 15 dies a partir de la publicació d'aquest anunci en el Boletín Oficial del Estado.
  
Alçament d'actes prèvies a l'ocupació dels béns i els drets afectats per l'expropiació forçosa.
  
Lloc: Ajuntament d'Alacant.
  
Dia Hora
  
03.09.2001 De 10.00 a 18.00
  
Aquest assenyalament serà notificat per cèdula als afectats la relació dels quals figura exposada en el tauler d'edictes de l'indicat ajuntament, i en aquesta conselleria, situada a l'avinguda de Blasco Ibáñez, 50, i haurà d'aportar al dit acte el títol de propietat i l'últim rebut de contribució, en cas de ser exigible.
  
Es comunica que aquest anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, segons redacció donada per la Llei 4/1999 per als interessats que figuren com a desconeguts o amb domicili ignorat.
  
Informació:
  
Conselleria d'Obres Públiques, Urbanisme i Transports.
  
Alacant: carrer dels Reis Catòlics, 39. Telèfon: 255 37 74 55.
  
Castelló: avinguda del Mar, 16. Telèfon: 985 17 96 99.
  
València: avinguda de Blasco Ibáñez, 50 Telèfon: 648 52 09 78.
Diari Oficial de la Generalitat Valenciana


Sumari del DOGV 4001, del 17-05-2001 (2001/4628)

Informació pública de la suspensió de l'atorgament de llicències d'instal·lació d'estacions de telefonia mòbil i radiodifusió a la totalitat del territori municipal.
---------------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4628


Organisme emissor
:   Ajuntament de Mislata

Tipus de document
:   Anunci

Informació pública de la suspensió de l'atorgament de llicències d'instal·lació d'estacions de telefonia mòbil i radiodifusió a la totalitat del territori municipal. [2001/4628]
  
L'Ajuntament, en la sessió plenària de data 9 de març de 2001, acordà el següent:
  
Primer
  
Acordar la suspensió de l'atorgament de llicències d'instal·lació d'estacions de telefonia mòbil i radiodifusió a la totalitat del territori municipal, per un termini d'un any, a l'objecte d'estudiar la redacció d'una ordenació urbana de Mislata.
  
Segon
  
Publicar el present acord en el Diari Oficial de la Generalitat Valenciana, als efectes oportuns.
  
Tercer
  
Notificar el present acord als peticionaris d'aquest tipus de llicències, que les hagueren sol·licitades amb anterioritat a la suspensió acordada, de conformitat amb l'article 121 del Reglament de Planejament Urbanístic aprovat pel Reial Decret 2.159/1978, de 23 de juny.
Diari Oficial de la Generalitat Valenciana


Sumari del DOGV 3951, del 02-03-2001 (2001/1519)

RESOLUCIÓ de 29 de setembre de 2000, de la Universitat Politècnica de València, per la qual nomena el senyor Pedro Antonio Calderón García professor titular d'universitat, de l'àrea de coneixement Enginyeria de la Construcció, adscrita al Departament d'Enginyeria de la Construcció i de Projectes d'Enginyeria Civil.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3951

Data del DOGV
:   02-03-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/1519


Organisme emissor
:   Universitat Politècnica de València

Tipus de document
:   Resolució

RESOLUCIÓ de 29 de setembre de 2000, de la Universitat Politècnica de València, per la qual nomena el senyor Pedro Antonio Calderón García professor titular d'universitat, de l'àrea de coneixement Enginyeria de la Construcció, adscrita al Departament d'Enginyeria de la Construcció i de Projectes d'Enginyeria Civil. [2001/X1519]
  
De conformitat amb la proposta elevada per la comissió nomenada per a jutjar el concurs convocat per Resolució de 16 de novembre de 1999 d'aquesta Universitat, plaça núm. 195/1999, codi 2443 (BOE de 9 de desembre de 1999), i presentada per l'interessat la documentació a què fa referència el punt desé de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar el senyor Pedro Antonio Calderón García, amb el número de document nacional d'identitat 93210915, professor titular d'universitat de la Universitat Politècnica de València, de l'àrea de coneixement Enginyeria de la Construcció, adscrita al Departament d'Enginyeria de la Construcció i de Projectes d'Enginyeria Civil.
  
València, 29 de setembre de 2000.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4157, del 28-12-2001 (2001/12495)

ACORD de 26 de juliol de 2001, del Govern Valencià, pel qual s'autoritza una transferència de crèdit del capítol IV i VII dels programes 422.20, Ensenyament Primari i 422.30, Ensenyament Secundari i de Règim Especial, al capítol IV de diversos programes de la Conselleria de Cultura i Educació, per import de set-cents setanta-dos milions de pessetes (726.161.220 PTA). Exp. 09.020/01-174.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4157

Data del DOGV
:   28-12-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/12806


Organisme emissor
:   Conselleria d'Economia, Hisenda i Ocupació

Tipus de document
:   Acord

ACORD de 26 de juliol de 2001, del Govern Valencià, pel qual s'autoritza una transferència de crèdit del capítol IV i VII dels programes 422.20, Ensenyament Primari i 422.30, Ensenyament Secundari i de Règim Especial, al capítol IV de diversos programes de la Conselleria de Cultura i Educació, per import de set-cents setanta-dos milions de pessetes (764.642.921 PTA). Exp. 09.020/01-174. [2001/X12489]
  
El Govern Valencià, en la reunió del día 26 de juliol de 2001, adoptà l'acord següent:
  
A fi d'incrementar el capítol IV dels programes 421.30, Ordenació i Innovació Educativa i Formació del Professorat, 422.60, Ensenyaments Universitaris, 454.10, Promoció Cultural, Museus i Belles Arts i 457.10, Foment de l'Activitat Esportiva, es proposa la minoració dels capítols IV i VII dels programes 422.20, Ensenyament Primari i 422.30, Ensenyament Secundari i de Règim Especial, que implica modificar determinades línies de subvenció.
  
En conseqüència, i d'acord amb els articles 18 i 19 de la Llei 12/2000 de Pressupostos de la Generalitat Valenciana per a l'exercici 2001, a proposta del conseller d'Economia, Hisenda i Ocupació, el Govern Valencià
  
ACORDA
  
Primer
  
S'autoritza la minoració de crèdit en les aplicacions pressupostàries següents:
  
Aplicació Import
  
18.02.667.52.0 7.000.000
  
58.10.277.66.2 221.048.957
  
90.30.319.91.8 9.000.000
  
75.61.930.48.9 170.785.099
  
Total 055.995.222
  
Segon
  
S'autoritza l'increment de crèdit en les aplicacions pressupostàries següents:
  
Aplicació Import
  
89.20.570.29.1 608.740.554
  
15.38.722.49.2 904.929.095
  
65.13.577.97.6 747.845.887
  
71.37.540.73.2 873.067.208
  
Total 768.446.655
  
Tercer
  
S'autoritza la modificació dels annexos de transferències dels programes i les línies que es detallen:
  
València, 26 de juliol de 2001
  
El conseller secretari del Govern Valencià,
  
JOSÉ JOAQUÍN RIPOLL SERRANO
Diari Oficial de la Generalitat Valenciana


Sumari del DOGV 4021, del 14-06-2001 (2001/5608)

Informació pública de la fusió per absorció de la Unión de Cooperativas de Crédito de Castellón, la Unión de Cooperativas de Crédito de Valencia i la Unión de Cooperativas de Crédito de Alicante.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4021

Data del DOGV
:   14-06-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/5608


Organisme emissor
:   Federació de Caixes Rurals Cooperatives de Crèdit Valencianes

Tipus de document
:   Anunci

Informació pública de la fusió per absorció de la Unión de Cooperativas de Crédito de Castellón, la Unión de Cooperativas de Crédito de Valencia i la Unión de Cooperativas de Crédito de Alicante. [2001/5608]
  
Cirilo Arnándiz Núñez, secretari de la Federación de Cajas Rurales Cooperativas de Crédito Valencianas, certifique:
  
Que l'Assemblea General d'aquesta federació, realitzada el dia 4 d'abril de 2001, va acordar per unanimitat dels seus socis la fusió pel procediment d'absorció de la Unión de Cooperativas de Crédito de Castellón, la Unión de Cooperativas de Crédito de Valencia i la Unión de Cooperativas de Crédito de Alicante, per part d'aquesta federació.
  
L'acta de l'assemblea va ser aprovada en finalitzar la sessió.
  
Expedisc aquest certificat.
Diari Oficial de la Generalitat Valenciana


Sumari del DOGV 3955, del 08-03-2001 (2001/1738)

Notificació del recurs dels expedients sancionadors 040496/1018 a 040498/336.
-----------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1738


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació del recurs dels expedients sancionadors 040496/1018 a 040498/336. [2001/X1738]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE núm. 285, de 27 de novembre de 1992), es fa pública notificació del recurs dels expedients sancionadors que s'indiquen, instruïts pel Servei Territorial de Transports de València a les persones o les entitats denunciades que a continuació es mencionen, ja que havent intentat la notificació en l'últim domicili conegut, aquesta no s'ha pogut practicar.
  
Els corresponents expedients es troben en el Servei Territorial de Transports, i els interessats podran interposar recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació del present en el Diari Oficial de la Generalitat Valenciana, i s'haurà de comunicar a l'òrgan que va dictar l'acte la interposició del dit recurs, segons disposa l'article 110.3 de la Llei 30/1992.
Diari Oficial de la Generalitat Valenciana


Sumari del DOGV 3910, del 04-01-2001 (2000/10086)

Citació a termini en el procés número D-402/2000.
-------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2000/10117


Organisme emissor
:   Jutjat de Social Número 9 de Madrid

Tipus de document
:   Anunci

Citació a termini en el procés número D-402/2000. [2000/A10587]
  
Pilar Represa Suevos, secretària del Jutjat Social número 9 de Madrid i província, fa saber:
  
Que per la provisió dictada en el dia de la data, en el procés que se segueix a instància de la senyora María Ángeles García García contra la senyora Elisa Peribáñez González, l'Institut Nacional de la Seguretat Social (INSS) i la Tresoreria General de la Seguretat Social (TGSS), en reclamació per la Seguretat Social, registrat amb el número D-402/2000, s'ha acordat citar la senyora Elisa Peribáñez González, en parador ignorat, a fi que comparega el dia 24 de gener de 2001, a les 09.40 hores, per a la realització dels actes de conciliació i, si pertoca, judici, que tindran lloc a la sala de vistes d'aquest Jutjat Social número 9, situat al carrer d'Hernani, 59, 2n, que haurà de comparéixer personalment o mitjançant una persona legalment apoderada, i amb tots els mitjans de prova de què intente valer-se, amb l'advertiment que és única convocatòria i que aquests actes no se suspendran per una falta injustificada d'assistència. S'adverteix, així mateix, el que disposa l'article 91.2 de la LPL.
  
Aquesta cèdula es publica en el Diari Oficial de la Generalitat Valenciana perquè valga de citació a la senyora Elisa Peribáñez González i perquè es publique al tauler d'anuncis.
Diari Oficial de la Generalitat Valenciana


Sumari del DOGV 4041, del 12-07-2001 (2001/6550)

Informació pública de la ratificació de la Resolució de l'Alcaldia número 746, de data 4 de maig de 2001, relativa a l'aprovació del projecte d'ampliació de la instal·lació de l'enllumenat públic en BT a la zona de la Pinadeta del Cel (PR2000/418), de l'Ajuntament de l'Eliana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4041

Data del DOGV
:   12-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/6550


Organisme emissor
:   Ajuntament de l'Eliana

Tipus de document
:   Anunci

Informació pública de la ratificació de la Resolució de l'Alcaldia número 746, de data 4 de maig de 2001, relativa a l'aprovació del projecte d'ampliació de la instal·lació de l'enllumenat públic en BT a la zona de la Pinadeta del Cel (PR2000/418), de l'Ajuntament de l'Eliana. [2001/Q6550]
  
José María Ángel Batalla, alcalde president de l'Ajuntament de l'Eliana (València), faig saber:
  
Que el Ple de l'Ajuntament, en la sessió del dia 29 de maig de 2001, va adoptar, entre uns altres, l'acord següent:
  
Primer
  
Ratificar l'acord adoptat mitjançant la Resolució de l'Alcaldia de data 4 de maig de 2001, que aprova el projecte d'ampliació de la instal·lació de l'enllumenat públic en BT a la zona de la Pinadeta del Cel (PR2000/418).
  
Segon
  
Ordenar-ne la publicació en el Butlletí Oficial de la Província de València, en el Diari Oficial de la Generalitat Valenciana i en un diari d'informació general editat a la Comunitat Valenciana, així com al tauler d'anuncis de l'ajuntament, durant el termini de 15 dies hàbils (de dilluns a divendres), a fi que durant el termini a què es fa referència es puguen efectuar les al·legacions, les observacions o els suggeriments que més els convinguen.
  
Tercer
  
Transcorregut el termini, sense presentació d'al·legacions, el projecte s'entendrà aprovat definitivament sense necessitat d'un nou acord, si n'hi ha, aquestes al·legacions seran informades pels serveis tècnics municipals i posteriorment sotmés a l'aprovació definitiva del Ple de l'Ajuntament.
  
Quart
  
Que s'informe d'aquest acord a l'Àrea Econòmica, a l'efecte de retenció del crèdit necessari, per a dur a cap quan s'escaiga l'execució de les obres a què es fa referència.
  
Cinqué
  
Que s'informe d'aquest acord al Ple de l'Ajuntament, perquè el ratifique.
  
Sisé
  
Remetre el projecte tècnic a la Diputació Provincial de València, Àrea de Cooperació Municipal, i unir-hi aquest acord.
Diari Oficial de la Generalitat Valenciana


Sumari del DOGV 4132, del 21-11-2001 (2001/11159)

Informació pública de la modificació puntual núm. 26 del Pla General d'Ordenació Urbana de l'Ajuntament de Paterna.
-------------------------------------------------------------------------------------------------------------------

### Dades del document

Número de DOGV
:   4132

Data del DOGV
:   21-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/11746


Organisme emissor
:   Ajuntament de Paterna

Tipus de document
:   Anunci

Informació pública de la modificació puntual núm. 26 del Pla General d'Ordenació Urbana de l'Ajuntament de Paterna. [2001/X11210]
  
El ple de l'Ajuntament, en sessió ordinària del dia 25 d'octubre de 2001, ha acordat sotmetre a informació pública, la modificació puntual núm. 26, del Pla General d'Ordenació Urbana de Paterna, redactada pel Gabinet Tècnic Municipal, d'acord amb allò que estableix l'article 38 de la Llei 6/94, de la Generalitat Valenciana, reguladora de l'Activitat Urbanística, i que té per objecte establir les condicions d'urbanització de parcel·les que recauen a zones de risc hidràulic.
  
Cosa que se sotmet a informació pública, i s'adverteix de la possibilitat de consultar l'expedient i formular-hi al·legacions que es consideren adients, pel termini d'un mes (comptador des de la publicació d'aquest edicte al DOGV).
  
Es fa constar que queden suspeses les llicències de parcel·lació de terrenys, d'edificació i enderrocament, en tot l'àmbit afectat, d'acord amb allò que disposa l'article 57 de la Llei 6/94, de la Generalitat Valenciana, reguladora de l'Activitat Urbanística.
  
Igualment, es fa constar que per al cas que no es produïsquen al·legacions, s'entendrà aprovada provisionalment, i serà remesa a la Conselleria d'Obres Públiques, Urbanisme i Transports, per a la seua aprovació definitiva.
Diari Oficial de la Generalitat Valenciana


Sumari del DOGV 3917, del 15-01-2001 (2001/191)

CORRECCIÓ d'errades a la Resolució de 11 de desembre de 2000, de la Direcció General de Justícia de la Conselleria de Justícia i Administracions Públiques, per la qual s'atorguen destinacions corresponents al concurs de trasllats de data 8 juny de 2000, pel qual s'oferien places vacants dels cossos d'oficials, auxiliars i agents de l'Administració de Justícia a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3917

Data del DOGV
:   15-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/191


Organisme emissor
:   Conselleria de Justícia i Administracions Públiques

Tipus de document
:   Correcció d'errades

CORRECCIÓ d'errades a la Resolució de 11 de desembre de 2000, de la Direcció General de Justícia de la Conselleria de Justícia i Administracions Públiques, per la qual s'atorguen destinacions corresponents al concurs de trasllats de data 8 juny de 2000, pel qual s'oferien places vacants dels cossos d'oficials, auxiliars i agents de l'Administració de Justícia a la Comunitat Valenciana. [2001/191]
Diari Oficial de la Generalitat Valenciana


Sumari del DOGV 4033, del 02-07-2001 (2001/5876)

Ressenya de l'Acord de la Comissió Territorial d'Urbanisme de Castelló, de data 8 de maig de 2001, pel qual s'aprova definitivament la modificació puntual número 25 del Pla General de Benicarló.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4033

Data del DOGV
:   02-07-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5876


Data del document
:   30-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benicarló
    * pla d'urbanisme

Ressenya de l'Acord de la Comissió Territorial d'Urbanisme de Castelló, de data 8 de maig de 2001, pel qual s'aprova definitivament la modificació puntual número 25 del Pla General de Benicarló. [2001/M5876]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994) es publica la ressenya de la Resolució de la Comissió Territorial d'Urbanisme de Castelló, de 30 de gener de 2001, publicada amb les Normes Urbanístiques aprovades en el Butlletí Oficial de la Província de Castelló número 62, del dia 24 de maig de 2001.
  
- Expedient 2000/0729. Aprovació definitiva de la modificació puntual número 25 del Pla General de Benicarló.
Diari Oficial de la Generalitat Valenciana


Sumari del DOGV 4123, del 08-11-2001 (2001/10935)

Informació pública del projecte d'urbanització de l'àrea d'actuació denominada SAPU-2 Deula.
--------------------------------------------------------------------------------------------

### Dades del document

Número de DOGV
:   4123

Data del DOGV
:   08-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10421


Organisme emissor
:   Ajuntament de Serra

Tipus de document
:   Anunci

Informació pública del projecte d'urbanització de l'àrea d'actuació denominada SAPU-2 Deula. [2001/F10608]
  
El Ple de l'ajuntament, en la sessió ordinària del dia 28 de setembre actual, va prestar aprovació inicial al projecte d'urbanització de l'àrea d'actuació denominada SAPU-2 Deula.
  
En virtut d'això, de conformitat amb el que s'estableix en l'article 34 de la Llei Reguladora de l'Activitat Urbanística, s'obri un període d'informació pública d'un mes.
  
Durant aquest termini es podran presentar les reclamacions que s'estimen convenients i examinar la documentació, en hores d'oficina, a la Secretaria Municipal.